**Natječaj za dodjelu Rektorove nagrade za ak. god. 2019./2020.**

Sveučilište u Zagrebu raspisalo je *Natječaj za dodjelu Rektorove nagrade za ak. god. 2019./2020*. Pravo natjecanja imaju svi studenti preddiplomskih, diplomskih te integriranih preddiplomskih i diplomskih studija Sveučilišta u Zagrebu.

Studenti su dužni **do četvrtka 30. travnja 2020. do 16 sati** prijaviti rad [na mrežnim stranicama Sveučilišta](https://apps.unizg.hr/rektorova-nagrada/), a ispis cijelog prijavljenog rada (uključujući i potpisano obrazloženje mentora) u dva (2) primjerka dostaviti Povjerenstvu za Rektorovu nagradu Filozofskog fakulteta putem Urudžbenog ureda Fakulteta (D-01) i na e-mail adresu: rektorova@ffzg.hr.

**Mentori** svoje mišljenje o prijavljenom radu (najkasnije **do četvrtka 30. travnja 2020. do 16 sati**) unose u obrazac korištenjem šifre rada koju im nakon prijave rada dostavlja student.

Studenti mogu pristupiti aplikaciji na mrežnim stranicama Sveučilišta svojim **AAI@EduHr** elektroničkim identitetom (ako studenti ne znaju korisničko ime ili lozinku, za pomoć se mogu obratiti [administratoru korisničkih računa](http://infosl.ffzg.unizg.hr/dezurstva/)).

Molimo studente da nakon on-line prijave obavezno provjere status prijave u aplikaciji (pod „Pregled prijava“).

Prijedloge za nagrade u kategorijama **e)** i **f)** (uključujući sažetke te obrazloženje mentora) potrebno je do **srijede** **29. travnja** poslati na adresu rektorova@ffzg.hr kako bi radovi pravovremeno bili prijavljeni na stranicama Sveučilišta (popis podataka potrebnih za on-line prijavu dostupan je na stranici Fakulteta).

Svečana dodjela Rektorove nagrade održat će se na Sveučilištu u Zagrebu u srijedu 1. srpnja 2020.

Više informacija o natječaju dostupno je [na stranicama Sveučilišta u Zagrebu](http://www.unizg.hr/istrazivanje/istrazivanje-i-inovacije/nagrade-za-posebna-postignuca/rektorova-nagrada/).

Prilozi i poveznice:

* [Natječaj za dodjelu Rektorove nagrade za ak. god. 2019./2020.](https://web2020.ffzg.unizg.hr/wp-content/uploads/2020/02/Natje%C4%8Daj-za-dodjelu-Rektorove-nagrade-2019_2020.pdf)
* [Pravilnik o dodjeli Rektorove nagrade](https://web2020.ffzg.unizg.hr/wp-content/uploads/2020/02/Pravilnik-o-dodjeli-Rektorove-nagrade-procisceni-tekst_2020.pdf) (pročišćeni tekst)
* [Pravilnik o izmjenama i dopunama Pravilnika o dodjeli Rektorove nagrade](https://web2020.ffzg.unizg.hr/wp-content/uploads/2020/02/Pravilnik-o-izmjenama-i-dopunama-Pravilnika-o-dodjeli-Rektorove-nagrade_2020.pdf)
* [Kriteriji za ocjenu izvrsnosti studentskih radova](https://web2020.ffzg.unizg.hr/wp-content/uploads/2020/02/Kriteriji-za-ocjenu-izvrsnosti.pdf)
* [Podaci potrebni za on-line prijavu za kategorije e) i f)](https://web2020.ffzg.unizg.hr/wp-content/uploads/2020/02/Podaci_potrebni_za_online_prijavu_ef.doc)
* [Upute za on-line prijavu](https://apps.unizg.hr/rektorova-nagrada/storage/Upute-za-prijavu-na-Natjecaj-za-Rektorovu-nagradu-za-studente-i-administratore-na-sastavnicama.pdf)